stanford-oval/wikipedia huggingface dataset:
מתחזים

| --- | --- |
 סוגה:  דרמה קומדיה מסתורי
 יוצרים:  אדם ברוקס, פול אדלשטיין 
 כותבים:  טליה אוסטין דוב רוזבלנט
 שחקנים:  ענבר לביא רוב היפס פארקר יאנג מריאן רנדון סטפן בישוף בריאן בנבן קת'רין לנסה אומה תורמן אהרון דאגלס
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  20 
 הפקה
 הפצה:  NBCUniversal הפקות, נטפליקס 
 אורך פרק:  42 דקות
 שידור
 רשת שידור:  בראבו
 תקופת שידור מקורית:  7 בפברואר 2017 – 7 ביוני 2018
 קישורים חיצוניים
 www.bravotv.com/imposters
 דף התוכנית ב-IMDb
 
מתחזים (באנגלית: Imposters) היא סדרת טלוויזיה אמריקאית מסוגת קומדיה שחורה בכיכובם של ענבר לביא ורוב היפס.
העונה הראשונה, בת 10 פרקים עלתה לאוויר ב-7 בפברואר 2017 והסתיימה ב-11 באפריל 2017. ב-17 באפריל, הסדרה חודשה לעונה שנייה אשר כללה 10 פרקים, ושודרה בין 5 באפריל 2018 ל-7 ביוני 2018. ב-1 ביוני 2018, בראבו ביטלה את הסדרה לאחר שתי עונות.
הסדרה עוקבת אחרי מאדי ג'ונסון, אמנית הונאה, אשר מעורבת במערכות יחסים עם גברים ונשים, במטרה לשדוד מהם את כל רכושם, כמו גם את לבם.
עלילה

מאדי ג'ונסון (ענבר לביא) היא אמנית הונאה שעובדת במשותף עם מקס וסאלי, ומקבלים הוראות מבן אדם מסתורי העונה לכינוי "הדוקטור", שיש לו צוותים של אמני הונאה העובדים בשבילו במספר ערים. שיטת הפעולה שלהם היא לגרום לקורבנות שלהם (זכר או נקבה) להתאהב במאדי תוך כדי כניסה לחייהם ואז לגנוב את כל חפצי הערך שלהם זמן קצר לאחר שנישאו להם. אחרי שעזרא בלום, הופך לקורבן האחרון של ההונאה שלהם, הוא מקבל ביקור מריצ'רד אוונס, אחד הקורבנות הקודמים של מאדי, שמחפש אותה. יחד הם מוצאים את ג'ולס לנגמור, אמנית, שנשואה גם היא למאדי. השלושה מחליטים להתאגד ולחפש את מאדי, שמנסה בימים אלה להונות את סוכן ה-FBI, פטריק קמפבל, ולקבל את כספם בחזרה.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 7 בפברואר 2017 | 11 באפריל 2017 |
|  | 2 | 10 | 10 | 5 באפריל 2018 | 7 ביוני 2018 |
דמויות > דמויות ראשיות

מאדי ג'ונסון (ענבר לביא) - ידועה גם בתור אליס, אווה, סיסי, מולי או ספרון. נוכלת אשר גורמת לאנשים להתאהב בה, מתחתנת איתם ולאחר מכן נעלמת עם כל רכושם.
עזרא בלום (רוב היפס) - בעלה לשעבר של מאדי בדמות אווה, החכם מבין החבורה.
ריצ'רד אוונס (פארקר יאנג) - בעלה לשעבר של מאדי בדמות אליס.
ג'וליה "ג'ולס" לנגמור (מריאן רנדון) - בת זוגה לשעבר של מאדי בדמות סיסי.
פטריק קמפבל (סטפן בישוף) - סוכן FBI, ניסה לגרום למאדי להתאהב בו כדי לעקוב אחריה ולהגיע אל "הדוקטור".
מקס (בריאן בנבן) - אחד משותפיה של מאדי.
סאלי (קת'רין לנסה) - אחת משותפיה של מאדי.
דמויות > דמויות משניות

לני כהן (אומה תורמן) - עובדת אצל הדוקטור, פסיכית, מגיעה כשאנשים לא עושים את העבודה שלהם ומאיימת עליהם.
שלי כהן (פול אדלשטיין - עונה 2) - הגרוש של לני כהן, עובד גם הוא אצל הדוקטור ונשלח אחרי מאדי.
גארי הלר (אהרון דאגלס - עונה 1) - מנהל בנק, קורבן חדש של מאדי, נרצח על ידי סאלי.
הסוכנת קוק (דניס דאוז) - ידועה גם בתור הדודה קולין, סוכנת FBI.
"הדוקטור" (ריי פרוסקיה) - האדם המנהל את מאדי, מקס וסאלי. אף אחד לא יודע מיהו וכולם מפחדים ממנו. הFBI מחפש אחריו אך הוא מצליח לשמור על פרופיל נמוך ולא להתגלות תוך כדי שמנהל את החבורה.
ג'וש בלום (אדם קורסון) - אחיו של עזרא.
מרשה בלום (מרי קיי פלייס) - אימו של עזרא.
לינדה (ג'יימי ריי ניומן - עונה 2) - מרצה באוניברסיטה.
קבר זכריה

| --- | --- |

 היסטוריה
 תרבויות:  התרבות ההלניסטית
 תקופות:  שלהי התקופה ההלניסטית בארץ ישראל
 נבנה:  המאה ה-1 לפנה"ס
 סוג:  מצבה
 אתר ארכאולוגי
 ארכאולוגים:  נחום סלושץ, 1924 נחמן אביגד, שנות ה-40 הווארד סטצ'בורי, 1961
 גישה לציבור:  כן
 מיקום
 מיקום:  עמק יהושפט
 קואורדינטות:  31°46′34″N 35°14′21″E﻿ / ﻿31.776236111111°N 35.239119444444°E﻿ / 31.776236111111; 35.239119444444
  (למפת ירושלים מוגדלת) קבר זכריה(למפת ירושלים רגילה) קבר זכריה(למפת הרי ירושלים רגילה) קבר זכריה(למפת הרי ירושלים מוגדלת) קבר זכריה he
 
קבר זכריה מימין וקבר בני חזיר משמאל
מפת הקברים העיקריים בבית הקברות בהר הזיתים
בני היישוב הישן מתפללים בסמוך לקבר זכריה
גרפיטי של עולי רגל יהודים על הנפש
קבר זכריה הוא שמה של מצבה מונוליטית משלהי התקופה ההלניסטית בארץ ישראל המהווה חלק מקבוצת מבני קבורה מפוארים הניצבים בנחל קדרון, למזרחה של העיר העתיקה והר הבית ולמרגלות הר הזיתים. קבר זכריה ניצב בסמוך לקבר בני חזיר, ובמרחק מה מיד אבשלום.
הקבר מוכר בזכות גג הפירמידה שבראשה. גוף המצבה מעוטר בכותרות חצובות בסגנון הסדר האיוני, שהיה אופייני בארץ ישראל במאה הראשונה לפני הספירה. בוני המצבה הושפעו מן האדריכלות המצרית והיוונית בתקופתם.
מאפייני המבנה

הקבר, החצוב כולו מתוך הסלע, בנוי כקוביית אבן שלצידיה דבוקים פילסטרים יוניים שעל ראשה גג פירמידלי, וכרכוב מצרי התחום ביניהם. תוכנית המצבה דומה ביותר לקבר בת פרעה, אלא שבעוד קבר בת פרעה הוא חלול, כדי להשאיר מקום לקבורת הנפטר, קבר זכריה הוא אטום, ולמעשה אינו קבר, כי אם "נפש".
הבדל נוסף הוא השפעת הארכיטקטורה היוונית, המתבטא בפילסטרים, העשויים בסגנון האיוני, בווריאציה ירושלמית. חזיתה המערבית של המצבה פונה כלפי חוץ אל הנחל ואל הר הבית, ושלוש החזיתות האחרות ניצבות בתוך חצר שנוצרה על ידי חציבת המצוק שסביבן. בצידה של החצר, מספר מדרגות המובילות לפתח צדדי של קבר בני חזיר. חציבת המצבה לא הושלמה, והדבר ניכר בחוסר הסימטריות שבעיטוריה, שבמקומות מסוימים סותתו בדקדקנות, ובצד המקביל, פני הסלע הוחלקו.
מאפייני המבנה > קבר או נפש

כנזכר לעיל, קבר זכריה אטום, ללא מקום בו ניתן להעמיד את מיטתו של הנקבר. משכך, הרי שהוא אינו קבר, אלא "נפש" – מצבת זיכרון, הניצבת בסמוך לקבר. מצבות כאלו היו מקובלות בקברים מפוארים בני התקופה, והמילה "נפש" במשמעות מצבה ידועה מכתובות עבריות, נבטיות ובעוד מעמי האזור.
חוקרים שונים העלו הצעות שונות עם השערה לאיזה קבר מיוחסת ה"נפש". הצעה אחת היא שקבר זכריה הוא הנפש של קבר בני חזיר הסמוך, שנחצב כדי להחליף את הנפש המקורית. הצעה שנייה מצדדת בכך שמדובר בנפש שקברהּ מעולם לא נחצב בשל מאורע כלשהו, שמא פרוץ המרד הגדול ותוצאותיו הרות האסון. הסברה שמערת הקבורה טמונה תחת העפר הרב שמכסה את סביבות המצבה הופרכה כאשר העפר פונה בשנת 1960.
זהות הנקבר

מסורת עממית מייחסת את המצבה כ"קברו" של זכריה בן יהוידע הכהן, שפעל בתקופת בית ראשון בימי המלך יואש, והומת  בבית המקדש:
וְרוּחַ אֱלֹהִים לָבְשָׁה אֶת זְכַרְיָה בֶּן יְהוֹיָדָע הַכֹּהֵן, וַיַּעֲמֹד מֵעַל לָעָם וַיֹּאמֶר לָהֶם: כֹּה אָמַר הָאֱלֹהִים: לָמָה אַתֶּם עֹבְרִים אֶת מִצְוֹת ה' וְלֹא תַצְלִיחוּ, כִּי עֲזַבְתֶּם אֶת ה' וַיַּעֲזֹב אֶתְכֶם. וַיִּקְשְׁרוּ עָלָיו וַיִּרְגְּמֻהוּ אֶבֶן בְּמִצְוַת הַמֶּלֶךְ בַּחֲצַר בֵּית ה'.
סגנון המצבה מלמד כי נבנתה בשלהי התקופה ההלניסטית בארץ ישראל, ולכן יש לפקפק ביחוסה לזכריה הכהן, שפעל בתקופת בית ראשון.
הנוסע מבורדו שביקר בירושלים בשנת 333, מייחס את הקבר דווקא לנביא ישעיה.
בשנת 1961 חפרה במקום משלחת ארכאולוגית בראשותו של הווארד סטצ'בורי (Howard Stutchbury) ופנתה מהמקום את כל הקברים והמצבות.
ישנה השערה כי בקבר זכריה נטמנו מחדש עצמותיו של עוזיהו מלך יהודה, לאחר שהועברו מקברן המקורי במאה הראשונה לספירה, כפי שאנו למדים מדברי הכתובת "ציון עוזיה". השערה זו מסתמכת על דברי בנימין מטודלה בספר מסעותיו, על דברי יהודה בן אליהו הדסי בחיבורו "אשכול הכופר" ועל תעודה מצפת של תלמידי הגר"א משנת 1810.
הקבר כאתר קדוש

ברבות השנים החלו יהודי ירושלים לקבור את מתיהם בקרבת הקבר המקודש. בתחילה נקברו המתים למולו, ובשנת 1729 נטמן הנפטר הראשון בתוך חצר הקבר. חלקת קבר זו, הסמוכה לנביא זכריה, יקרה במיוחד לבני העיר, ובין הקבורים שם בשורה א' ניתן היה למצוא את קברו של אברהם שלמה זלמן צורף, מחדש היישוב האשכנזי בירושלים; ואת רבי משה בידרמן, האדמו"ר מלעלוב. בשורה ב' ניתן למצוא את קברו של רבי מרדכי מינסקר מגזע הש"ך ואת קברה של אשתו מלכה. אשר לייב בריסק (מחבר החוברת "חלקת מחוקק") החל במלאכת מיפוי בית הקברות בהר הזיתים ומנה 87 קברים בתוך החצר ועוד כ-200 מחוצה לה.
על פי מדרש חכמים, זכריה נהרג ביום כיפור, לכן יש הנוהגים לפקוד את קברו בערב יום כיפור.
ראו גם

קבר בני חזיר
לקריאה נוספת

זאב וילנאי, מצבות קודש בארץ-ישראל, אחיעבר ושות', תשמ"ה, כרך א', עמודים 327–330.
נחמן אביגד, עיר הקברות של ירושלים בימי הבית השני, בתוך מיכאל אבי-יונה (עורך), ספר ירושלים, מוסד ביאליק ודביר, תשט"ז, עמוד 344.
דן בר"ג, חידושים בחקר קבר בני חזיר וקבר זכריה, קדמוניות, 123 (תשס"ב), עמודים 38–47.
הערות שוליים

↑  העמודים מחורצים רק בסמוך לכותרותיהם, דבר הייחודי לאומנות הירושלמית של תקופה זו; אורית פלג, "אמנות הקבורה בירושלים בימי הבית השני", 'ארץ ישראל כח, החברה לחקירת ארץ-ישראל ועתיקותיה, ירושלים, תשס"ח
↑  עדיאל שרמר, עוד על ציון עוזיהו, קתדרה 46 (תשמ"ח), עמודים 188-190.
↑  הנפטר היה הרב אברהם יצחקי, ממקובלי ירושלים. ציון התאריך על המצבות לא היה מקובל בשנים אלו, אך תאריך פטירתו (י"ג בסיוון ה'תפ"ט - 10 ביוני 1729) נמסר על ידי החיד"א בספרו שם הגדולים.
↑  על פי עדותו של בנהּ, בילא, אשתו של הרב יהושע פלק כץ נטמנה "תוך ד' אמות" לציון זכריה עוד קודם ל-1729, אולם אריה ליב פרומקין, בספרו תולדות חכמי ירושלים' (חלק ב', עמוד 51), הוכיח כי המדובר בטעות וקברה לא היה בתוך חצר הקבר כי אם בשורות הקברים הניצבות כנגדו.
| --- | --- |
בקרת זהויות :  NLI: 987007511490505171  VIAF: 316747239   WorldCat (עם VIAF): 316747239
המעניש (סדרת טלוויזיה)

| --- | --- |

כרזת הסדרה
 מבוסס על:  דרדוויל 
 סוגה:  פעולה מותחן קונספירציה דרמת פשע גיבור-על
 יוצרים:  סטיב לייטפוט 
 כותבים:  סטיב לייטפוט, פלישיה ד. הנדרסון, Christine Boylan, Ken Kristensen 
 בימוי:  טום שנקלנד, ג'רמי ווב, אנטוניו קמפוס, Kevin Hooks, דירבלה וולש, אנדי גודרד, קארי סקוגלנד, Stephen Surjik 
 שחקנים:  ג'ון ברנטל אבון מוס-בכרך בן בארנס ג'יימי ריי ניומן דברה אן וול אמבר רוז ריווה פול שולץ מייקל נתנזון דניאל ובר פלוריאנה לימה
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  2 
 מספר פרקים:  26 
 הפקה
 מפיקים בפועל:  ג'ף לואב סטן לי ג'ו קסאדה אלן פיין טום שנקלנד ג'ים צ'ורי סטיב לייטפוט
 חברת הפקה:  Marvel Television, אולפני ABC, ‏Bohemian Risk Productions
 הפצה:  נטפליקס, דיסני+ 
 מוזיקה:  טיילר בייטס 
 אורך פרק:  49–58 דקות
 שידור
 רשת שידור:  נטפליקס 
 רשת שידור בישראל:  נטפליקס
 תקופת שידור מקורית:  17 בנובמבר 2017 – 18 בינואר 2019
 קישורים חיצוניים
 אתר רשמי
 דף התוכנית ב-IMDb
 
לוגו הסדרה
Marvel: המעניש (באנגלית: Marvel's The Punisher) היא סדרת טלוויזיה אמריקאית, שנוצרה עבור רשת הזרמת המדיה נטפליקס בידי סטיב לייטפוט, והיא מבוססת על חוברות הקומיקס "המעניש" מבית מארוול קומיקס. הסדרה מהווה חלק מהמשכיות היקום הקולנועי של מארוול, והיא סדרת ספין אוף לסדרה "דרדוויל". הסדרה מופקת על ידי חטיבת הטלוויזיה של מארוול בשילוב עם אולפני ABC וחברת Bohemian Risk Productions, והיא עלתה לשידור לראשונה ב-17 בנובמבר 2017.
עלילת הסדרה מביאה את קורותיו של פרנק קאסל (בגילומו של ג'ון ברנטל), אשר משתמש בדרכים קטלניות כדי להילחם בפשע תחת זהות "המעניש". ברנטל שב לגלם את הדמות לאחר שהופיע בעונתה השנייה של הסדרה "דרדוויל". יחד עמו מככבים אבון מוס-בכרך, בן בארנס, ג'יימי ריי ניומן ודברה אן וול בתפקידים הראשיים.
ב-18 בפברואר 2019, לאחר שתי עונות, נטפליקס הודיעה על ביטול הסדרה.
בישראל, הסדרה זמינה לצפייה בדיסני פלוס.
תקציר העלילה

חייל לשעבר מסיירת חיל הנחתים בשם פרנק קאסל - אשר נודע לשמצה ברחבי העיר ניו יורק בתור המעניש לאחר שנקם את מות משפחתו שנרצחה על ידי פושעים שביצעו הוצאה להורג מאפיונרית, וכדי להעלים ראיות הם רצחו את משפחתו של קאסל שבמקרה היו במקום - חושף תאוריית קשר רחבה יותר הרודפת אותו מאז ימי שירותו באפגניסטן. קאסל משתמש ביכולותיו כחייל מיומן ומוכשר, וכאומן במכונות הרג, כדי לנקום ולהעניש את עולם הפשע שגזל ממנו את משפחתו.
שחקנים > דמויות ראשיות

ג'ון ברנטל - פרנק קאסל/המעניש - יוצא צבא לשעבר (לוחם בסיירת חיל הנחתים) אשר משפחתו נרצחה לנגד עיניו.
אבון מוס-בכרך (אנ') - דייוויד ליברמן/מיקרו - מנתח לשעבר של הסוכנות לביטחון לאומי שעוזר לקאסל אחרי שביים את מותו. הדמות אוזכרה כבר בסדרות "דרדוויל" ו"סוכני S.H.I.E.L.D." לפני ליהוקו של מוס-בכרך לתפקיד. בנוגע למערכת היחסים בין מיקרו לבין קאסל, מוס-בכרך ציין כי שניהם מצאו את עצמם עם אויבים משותפים ומדובר בנישואין של נוחות. לדבריו, גרסת הקומיקס של מיקרו היא חד-גונית בכך שהיא מספקת למעניש אמצעי לחימה, אולם נעשית מעניינת כשהיחסים ביניהם מסתבכים, והוא מבקש לחקור את זה בסדרה.
בן בארנס - בילי רוסו
אמבר רוז ריווה - דינה מדאני, סוכנת המחלקה לביטחון המולדת של ארצות הברית ממוצא אירני-אמריקאי אשר הוצבה באפגניסטן. היא חוזרת לניו יורק בעקבות חקירה שמאלצת אותה להתעמת עם קאסל.
דניאל ובר - לואיס וילסון
פול שולץ (אנ') - ויליאם רולינס, מנהל המבצעים המיוחדים ב-CIA.
ג'ייסון ר. מור - קרטיס הויל
מייקל נתנזון - סאם סטיין, סוכן הסוכנות לביטחון המולדת. שותף של מדאני.
ג'יימי ריי ניומן - שרה ליברמן, אשתו של דייוויד.
דברה אן וול - קארן פייג', עיתונאית במערכת העיתון "הניו יורק בולטין" ועוזרתו לשעבר של מאט מורדוק. מתחברת לקאסל אחרי שחקרה את המקרה שלו.
פלוריאנה לימה (עונה 2) - כריסטה דומונט, פיזיותרפיסטית אשר עובדת עם יוצאי צבא. עובדת עם בילי רוסו והופכת בהמשך לבת זוגו.
ג'וש סטיוארט (עונה 2) - ג'ון פילגרים, אדם רגוע מבחוץ אך חסר רחמים מבפנים אשר נאלץ באמצעים האלימים אשר רכש בעברו פעם נוספת.
ג'ורג'יה וויגהאם (עונה 2) - אמי בנדיקס, נוודית עם עבר מסתורי. אמי נמצאת במנוסה מפני אנשיו של פילגרים, הדבר אשר גורם לה להצטלב עם דרכו של פרנק קאסל.
שחקנים > דמויות חוזרות

כריסטופר תומאס האוול(אנ') - קרסון וולף, הסוכן האחראי בסוכנות לביטחון המולדת. מפקח על מדאני, דרכו מצטלבת עם דרכיהם של מיקרו ושל קאסל.
שוהרה אע'דאשלו - פארה מדאני, אמה של דינה מדאני.
ג'פרי קנטור (אנ') - מיטשל אליסון, העורך הראשי במערכת העיתון "הניו יורק בולטין", הבוס של קארן פייג'. קנטור שב לגלם את הדמות מסדרת "דרדוויל".
קלנסי בראון - מייג'ור ריי סקונובר, מפקדו של קאסל בזמן שירותו באפגניסטן. בראון שב לגלם את הדמות מסדרת "דרדוויל".
דילייני ויליאמס (אנ') - או'קונר, אדם המתיימר להיות חייל בדימוס שלחם במלחמת וייטנאם, ומשתתף בקבוצת התמיכה של קרטיס.
טוני פלאנה(אנ') - רפאל "רפי" הרננדז, מנהל המבצעים בסוכנות לביטחון המולדת והמורה הרוחני של דינה.
קלי בארט - מריה קאסל, אשתו המתה של פרנק, המופיעה בחלומותיו.
קורבין ברנסן (עונה 2) - אנדרסון שולץ, המנהיג שותף ב-Testament Industries, אשר שוכר את גון פילגרים למטרותיו הרשעיות.
אנט אוטול (עונה 2) - אליזה שולץ, המנהיגה שותפה ב-Testament Industries, אשר שוכרת את ג'ון פילגרים למטרותיה הרשעיות.
שחקנים > דמויות אורחות

מרי אליזבת מסטרנטוניו - מריון ג'יימס, מנהלת בכירה ב-CIA.
טים גיני (אנ') - קליי וילסון, אביו של לואיס.
רוב מורגן - טורק בארט, פושע זוטר הפועל בהלס קיטשן ובהארלם. מורגן שב לגלם את הדמות מסדרות נטפליקס הקודמות.
רויס ג'ונסון - ברט מהוני, סגן משטרה במחוז ה-15 של משטרת העיר ניו יורק, וחבר ילדות של פוגי נלסון. ג'ונסון שב לגלם את הדמות מסדרות נטפליקס הקודמות.
ריק הולמס - סטן אורי, סנאטור ממשלת ארצות הברית אשר מרואיין בידי קארן פייג' בנוגע לעמדותיו בנושא נשיאת כלי נשק.
טוד אלן קריין (עונה 2) - דוויד שולץ, סנאטור ובנם הגיי של אנדרסון ואליזה שולץ.
אלי מקולוך (עונה 2) - רבקה פילדרים, אשתו החולה של ג'ון.
צל סטיל מורו (עונה 2) - מיכאל פילגרים, בנו של ג'ון.
הנרי בושארט (עונה 2) - לאומל פילגרים, בנו של ג'ון.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 13 | 13 | 17 בנובמבר 2017 | 17 בנובמבר 2017 |
|  | 2 | 13 | 13 | 18 בינואר 2019 | 18 בינואר 2019 |
הערות שוליים

↑  Dominic Patten, ‘The Punisher’ & ‘Jessica Jones’ Canceled By Netflix; Latter’s 3rd Season Still To Air, Deadline, ‏18 בפברואר 2019
↑  Steven DeKnight Says ‘Daredevil’ Finally Features “The Marvel Version” of the Punisher, Fred Topel, July 28th 2015
↑  NYCC 2016: The Punisher's Jon Bernthal says Thomas Jane's fan film helped inspire him for Frank Castle role, Alex Gilyadov, October 10th 2016
↑  Jon Bernthal Is the Tough Guy Troublemaker Actor’s Actor Punisher, Amy Wallace, December 21st 2016
↑  Jon Bernthal Is Ready to Make The Punisher a Protagonist, Not a Hero, Scott Huver, August 11th 2017
| --- | --- |
בקרת זהויות :  MusicBrainz: 4098d5c6-9a19-48d3-a4e8-a663390d0a19
הפלאש (סדרת טלוויזיה)

.
| --- | --- |

לוגו הסדרה
 מבוסס על:  פלאש 
 סוגה:  פעולה, מדע בדיוני
 יוצרים:  גרג ברלאנטי, אנדרו קרייסברג, ג'ף ג'ונס 
 כותבים:  אנדרו קרייסברג, ג'ף ג'ונס 
 בימוי:  ליאם אוחיון 
 שחקנים:  גרנט גאסטין   ג'סי ל. מרטין   ריק קוסנט   דניאל פאנאבייקר   קנדיס פאטון   קרלוס ואלדס   טום קוואנו
 מדבבים:  מורנה בקארין (גידיאון) 
 פרסים:  פרס בחירת הנוער 3 פרסי סאטורן פרס ליאו לאפקטים מיוחדים
 ארץ מקור:  ארצות הברית 
 שפות:  אנגלית 
 מקום התרחשות:  כדור הארץ הראשי, כדור הארץ 1, סנטרל סיטי 
 מספר עונות:  9 
 מספר פרקים:  184
 תוכנית המשך:  אגדות המחר 
 הפקה
 מפיק:  ג'וזף פטריק פין 
 חברת הפקה:  האחים וורנר טלוויזיה 
 הפצה:  Warner Bros. Domestic Television Distribution, נטפליקס 
 אתר צילומים:  קולומביה הבריטית 
 מוזיקה:  בלייק נילי 
 אורך פרק:  45 דקות
 שידור
 רשת שידור:  The CW 
 רשת שידור בישראל:  נטפליקס
 תקופת שידור מקורית:  7 באוקטובר 2014 – 24 במאי 2023
 קישורים חיצוניים
 דף התוכנית ב-IMDb
 
הפלאש (באנגלית: The Flash) היא סדרת טלוויזיה אמריקנית שנוצרה על ידי גרג ברלאנטי, אנדרו קרייסברג וג'ף ג'ונס ומשודרת ברשת The CW. הסדרה מבוססת על חוברות הקומיקס "פלאש" מבית DC קומיקס ועל דמותו של בארי אלן (בגילומו של גרנט גאסטין), חוקר לזיהוי פלילי המקבל כוחות של מהירות מטא-אנושית, ומשתמש בהם כדי ללחום נגד הפשע ולעזור לאחרים אשר קיבלו כוחות-מטא. חלק מיקום החץ.
מקורה של הסדרה הוא בפרק פיילוט בן שני חלקים שנכתב עבור סדרת האם, "החץ". ביקורות חיוביות על משחקו של גאסטין הובילו ליצירתו של פרק פיילוט בתקציב גדול יותר. הסדרה עלתה לשידור ב-7 באוקטובר 2014, ופרק הפיילוט הפך לפרק הבכורה השני הנצפה ביותר בתולדות הרשת, אחרי "יומני הערפד" משנת 2009. סדרה זו, יחד עם הסדרה "החץ", הציגה מספר דמויות שעברו לסדרה בת משלהן בשם "אגדות המחר".
הסדרה זכתה במספר פרסים, בהם פרסי סאטורן, פרסי ליאו ופרסי בחירת הקהל. בישראל הסדרה זמינה לצפייה החל מ-10 ביוני 2016 למנויי שירות הצפייה המקוון נטפליקס.
במרץ 2022 הסדרה חודשה לעונה תשיעית ואחרונה, שעלתה לשידור ב-8 בפברואר 2023 והסתיימה ב-24 במאי 2023.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 23 | 23 | 7 באוקטובר 2014 | 19 במאי 2015 | 118 | — |
|  | 2 | 23 | 23 | 6 באוקטובר 2015 | 24 במאי 2016 | 112 | — |
|  | 3 | 23 | 23 | 4 באוקטובר 2016 | 23 במאי 2017 | 120 | — |
|  | 4 | 23 | 23 | 10 באוקטובר 2017 | 22 במאי 2018 | 151 | — |
|  | 5 | 22 | 22 | 9 באוקטובר 2018 | 14 במאי 2019 | 153 | — |
|  | 6 | 19 | 19 | 8 באוקטובר 2019 | 12 במאי 2020 | 113 | — |
|  | 7 | 18 | 18 | 2 במרץ 2021 | 20 ביולי 2021 | 132 | — |
|  | 8 | 20 | 20 | 16 בנובמבר 2021 | 29 ביוני 2022 | 122 | — |
|  | 9 | 13 | 13 | 9 בפבואר 2023 | 24 במאי 2023 | 114 | — |
עלילה > תקציר

בילדותו, לאחר שחזה במותה העל-טבעי של אמו והרשעת אביו בפשע (הנרי אלן), בארי אלן נלקח תחת חסותו של הבלש ג'ו ווסט. ברבות השנים, בארי הפך לחוקר זיהוי פלילי במשטרת סנטרל סיטי, אך נהפך גם למתבודד חברתית. כמו כן, הוא מפתח אובססיה למקרה מות אמו, ומתמקד בעיקר בחקירת מקרי מוות בלתי פתורים ואחרים בעלי אופי על-טבעי וכן לחתור אחר הישגים מדעיים מתקדמים שיוכלו לשפוך אור על מותה של אמו. אף אחד אינו מאמין לתיאור הפשע שלו, שאדם מוקף ברקים פלש לביתו באותו לילה, ואלן נחוש בדעתו להוכיח את צדקתו ולטהר את שמו של אביו.
עלילה > עונה ראשונה

14 שנים לאחר מותה של אמו, מאיץ חלקיקים משוכלל מתקלקל בעת הפעלתו הפומבית הראשונה, וחושף את העיר כולה בפני חומר אפל במהלכה של סערת ברקים. בארי אלן נפגע על ידי ברק והוא נופל על כימיקלים במעבדתו. הוא מתעורר לאחר תשעה חודשים בהם היה שרוי בתרדמת ומגלה שיש באפשרותו לנוע במהירות מטא-אנושית, וכי הוא אינו היחיד שנפגע בידי המאיץ. המדען הראשי בניסוי מאיץ החלקיקים הכושל, ד"ר האריסון וולס, עוזר לאלן להבין את מקור כוחותיו. במהלך העונה, בארי מגן על העיר מפני אחרים שנפגעו בידי המאיץ ופנו לפשע וכן נאלץ להתמודד עם פלאש הפוך רשע. בעקבות מסע לא מתוכנן בזמן, מתברר כי האריסון וולס הוא הפלאש ההפוך שגם רצח את אימו של בארי, ולא אביו שנכלא על כך בעודו חף מפשע. בזמן הזה, מגלה סיסקו ראמון שקיבל כוחות מטא-אנושיות. בארי אומץ לאחר מותה של אימו על ידי ג'ו ווסט ובתו אייריס כשהיה בן 11. האריסון וולס עזר לאלן רק כדי לנצל אותו ולחזור לזמן העתידי ממנו הגיע. לקראת סיום העונה הצוות מגלה שאדי, בן הזוג של אייריס ושוטר מז״פ, הוא אחד מאבותיו של האריסון וולס, או בשמו האמיתי, ת׳ון. אדי מחליט להקריב את עצמו על מנת שת׳ון לא יתקיים יותר בציר הזמן שלהם ויורה לעצמו בחזה. בסוף העונה ניתנת לבארי הזדמנות לחזור בזמן ולהציל את אימו אך לבסוף מחליט שלא לעשות את זה כי הפלאש מהעתיד מסמן לו שלא לעשות זאת. בארי דיבר עם אמא שלו מהעבר כדי לנצל את ההזדמנות ורואה אותה גוססת מול עיניו.
עלילה > עונה שנייה

שישה חודשים אחרי מאורעות העונה הראשונה ואחרי מקרה של סינגולריות כבידתית, הפלאש הופך לגיבור העיר סנטרל סיטי. אולם, אותו מקרה מביא איתו נבל מכדור ארץ מקביל בכינוי זום, שמחפש לחסל את כל מי שמחובר לכוח המהירות בכל רחבי היקום. הארי וולס, מקבילו של האריסון וולס מכדור הארץ של זום, ובתו ג'סי, עוזרים לבארי ולחבריו לעצור את זום. עצם הגעתם מעודד את צוות פלאש לחקור את המולטיוורס, ג'ו ובתו אייריס מתמודדים עם סודות משפחתיים כאשר מופיעה דמותו של וולי וסט, אחיה של אייריס. אחרי שזום הורג את אביו של בארי, בארי משתמש בכוח המהירות כדי לחזור אחורנית בזמן ולהציל את אמו מידי הפלאש ההפוך.
עלילה > עונה שלישית

על ידי כך ששינה את העבר שלו, בארי משנה באופן דרסטי את קו הזמן, מה שמוביל להמשכיות "פלאשפוינט". אף על פי שהוא מצליח לשחזר את קו הזמן למצב שדומה לקודמו, הדבר גורם ליצירתם של איומים חדשים כדוגמת הופעתו של סאביטאר. אחרי שהארי וג'סי חוזרים לכדור הארץ 2, החבורה מגייסת כפיל נוסף של האריסון וולס מכדור הארץ 19 בשם אייץ'-אר, אם כי הוא אינו מדען מחונן כמותו. בינתיים, גם וולי וגם קייטלין מפתחים יכולות מטא-אנושיות כתוצאה משיבוש קו הזמן. וולי מקבל מהירות-על כמו בארי, ועוזר לו בלחימה בפשע בתור קיד פלאש, בעוד קייטלין נאלצת להדחיק את כוחותיה מתוך פחד שתהפוך כמו למקבילתה מכדור הארץ 2, קילר פרוסט בעלת כוחות ההקפאה. כשבארי מגיע בטעות לזמן העתיד, הוא חוזה במותה של אייריס בידי סאביטאר, והוא עושה הכל כדי שזה לא יקרה. באחד הפרקים האחרונים של העונה, קייטלין לא מצליחה לעצור את הדחף והופכת לקילר פרוסט מטילת האימה. היא מתחברת לסאביטאר, שמתגלה כשריד זמן של בארי אלן. סאביטאר הורג את אייריס. לאחר מכן מתברר שבעזרת טכנולוגיה משוכללת אייץ׳-אר התחזה לאייריס ונהרג במקומה. בפרק האחרון, לאחר שהביס בארי את סאביטאר, נפתח חור של כוח המהירות במרכז העיר, מכיוון שהכלא שהכין בארי לסאביטאר ריק. בארי מחליט להיכנס לשם ולקחת את מקומו.
עלילה > עונה רביעית

שישה חודשים לאחר שבארי עזב לתוך כוח המהירות, וולי וסיסקו בקושי מצליחים להגן על סנטרל סיטי מפני אויבים. כאשר יריב חדש מביס אותם בקלות ודורש את נוכחותו של הפלאש, הצוות מחליט להחזיר את בארי. אמנם הם מצליחים לעשות זאת, אך שובו של בארי משחרר אנרגיה של חומר אפל והופך 12 אנשים רגילים למטא-אנושיים. אחד מאותם אנשים הוא ראלף דיבני, בלש פרטי שמצטרף לצוות פלאש, בעקבות היכולת שקיבל, למתוח מאוד את גופו בצורה מטא-אנושית. במהלך העונה קייטלין חוזרת לעצמה ומתמודדת עם הכוחות שגילתה בעונה הקודמת.
כשבארי ואייריס מתכוננים לחתונתם, הצוות מגלה שחזרתו של בארי ויצירתם של המטא-אנושיים החדשים הייתה מלכתחילה תוכניתו של נבל חדש המכונה הוגה המחשבות.
[המסוגל להגות כל מחשבה ביקום - קיבל את כוחו בשילוב כובע חשיבה והחומר האפל שהשתחרר בפיצוץ של מאיץ החלקיקים של וולס בעונה הראשונה]
תוכניתו של הוגה המחשבות הייתה לדכא את המוחות של כל בני האדם ולהשמיד את כל הטכנולוגיה שיש בעולם בתהליך שנקרא "הארה" כי לטענתו הטכנולוגיה הורסת את העולם. כדי לממש את תוכניתו הוא זקוק לכוחותיהם של 12 מטא אנשים שהושפעו מהחומר האפל שהשתחרר בחזרתו של בארי.
[ניצחון צוות הפלאש עליו הוא רק מכוח הרגשות - היות שנהפך למפלצת הוא לא מסוגל לחשב רגשות]
העונה הרביעית מסתיימת בפגישה של חברי "טים פלאש" עם נורה ווסט-אלן, בתם העתידית של בארי ואייריס.
עלילה > עונה חמישית

בפתח העונה החמישית, נורה מתוודעת להוריה, ומגלה להם שהיא חזרה בזמן עקב היעלמותו העתידית של בארי, שכתוצאה ממנה לא גדלה יחד איתו. נורה עובדת ביחד עם איאוברד ת'ון מהעתיד, ומסתירה את העובדה הזאת מבארי. יחד הם מגלים אויב חדש בשם ציקדה, שמטרתו להשמיד את חברי הצוות כתגובה על פציעת אחייניתו. בארי ממתן את נורה החפצה בפעילות. סיסקו מתמודד עם פרידתו מג'יפסי וקייטלין מקבלת בחזרה את כוחותיה.
עלילה > עונה שישית

בארי נמצא במצוקה כאשר ניתן לו אות אזהרה כי ב-10 בדצמבר יתמודד עם משבר (Crisis), כאשר ניתנו לו שתי חלופות: להקריב את עצמו או שחבריו וכדור הארץ לא יינצלו. בעוד המשבר מעיק על בארי ואיריס, אשר תאבד את בעלה בבוא העת, מופיע נבל חדש, רמזי רוסו (שם הנבל: עבודת דם = Blood Work), אשר היה מדען מבריק שאמו נפטרה כתוצאה ממחלת HLH, וכתוצאה מכך הכין מחומר אפל "תרופה למוות". במהלך הסדרה, סיסקו מכיר את קמילה שהופכת לבת זוגו, איריס ממשיכה בכתבות העיתון המרשימות שלה וקייטלין מחליטה לוותר על חייה למען פרוסט הרוצה לחיות חיים משל עצמה. בהמשך, מתואר ארגון פשע ששמו "חור שחור" אשר מנוהל על ידי מדען שלמד על הספיד פורס ומנסה לרתום אותו.
עלילה > עונה שביעית

בארי, לאחר שאיבד את מהירותו, מנסה ליצור ספיד פורס מלאכותי חדש. הספיד פורס חוזר לחיים בדמותה של אמו, אך בתהליך נוצרים עוד כוחות טבע, שעושים בעיות בעיר. הספיד פורס מנסה לעצור אותם ביחד עם בארי אך בהמשך מתגלה שכוונותיה לא טובות והיא רוצה להרוג את שאר הכוחות, אך לבסוף כל הכוחות משלימים.
בהמשך העונה גודספיד חוזר להטיל אימה על סנטרל סיטי בעזרת שיכפוליו, שעושים מלחמת אזרחים בכל העיר, ורק הפלאש וצוותו יכולים לעצור את האיום הנוראי המוטל על העיר.